సిక్కు మతము
సిక్కు మతము (ఆంగ్లం : Sikhism) (పంజాబీ ਸਿੱਖੀ ), గురునానక్ ప్రబోధనల ఆధారంగా యేర్పడిన మతము. ఏకేశ్వరోపాసన వీరి అభిమతము. సిక్కు మతములో దేవుని పేరు "వాహే గురు". వీరి పవిత్ర గ్రంథము గురుగ్రంథ సాహిబ్ లేదా ఆది గ్రంథము లేదా ఆది గ్రంథ్. వీరి పవిత్ర క్షేత్రము అమృత్ సర్ లోని స్వర్ణ మందిరము. ఈ మతాన్ని అవలంబించేవారిని "సిక్కులు" అని సంబోధిస్తారు. వీరు ప్రధానంగా పంజాబు (భారతదేశం మరియు పాకిస్తాన్) లలో నివసిస్తుంటారు. మరియు ప్రపంచమంతటా వ్యాపించియున్న సమూహం. 
శిక్కు మతం, కాలంలో చూస్తే చాలా చిన్నది. దీని వయస్సు లూధర్ మతానికున్న వయస్సు ఎంతో అంత. దీనిని పదిహేనవ శతాబ్దంలో గురునానక్ స్థాపించాడు. గురునానక్ తల్వాండి (ఇప్పుడు పాకిస్తాన్ లో ఉన్నది) లో 1469 లో జన్మించాడు. గురునానక్ చిన్నప్పుడు నుండి ఎక్కడో చూస్తుండేవాడు. దేనిని గురించో దీర్ఘంగా ఆలోచిస్తుండేవాడు. అందువల్ల పెరిగి పెద్దవాడయ్యాక గూడా అతడికి ఈ ప్రాపంచిన విషయాలు రుచింవ లేదు. అతడు 1539 లో చనిపోయాడు.
సిక్కు గురువులు
సిక్కుల పవిత్ర గ్రంథం గురుగ్రంథ్ సాహిబ్‌లో పవిత్ర వాక్యాలు రాసిన వాళ్లంతా "నానక్‌" అన్న పేరునే ఉపయోగించారు. సిక్కుల రెండో గురువు, గురు అంగద్‌ జీని కూడా "సెకండ్‌ నానక్‌" లేదా "నానక్‌ II" అని పిలుస్తారు. గురునానక్‌ ఉపదేశించిన సందేశాన్నే తరువాతి గురువులంతా ప్రచారం చేశారని సిక్కులు నమ్ముతారు. అందుకే వాళ్ల సొంత పేర్లకు బదులుగా పవిత్ర వాక్యాల్లో నానక్ అన్న పేరునే ఉపయోగించారు. వాళ్లందరినీ లైట్ ఆఫ్ నానక్‌గానే భావిస్తారు.